กรมอุตุนิยมวิทยา เตือนประชาชนเฝ้าระวังสถานการณ์และอันตรายจากฝนฟ้าคะนองที่จะเกิดขึ้นไปจนถึงวันที่ 11 ตุลาคมนี้
กรมอุตุนิยมวิทยา เตือนประชาชนเฝ้าระวังสถานการณ์และอันตรายจากฝนฟ้าคะนองที่จะเกิดขึ้นไปจนถึงวันที่ 11 ตุลาคมนี้นายภูเวียง ประคำมินทร์ อธิบดีกรมอุตุนิยมวิทยา เปิดเผยว่า สภาพอากาศของประเทศไทยระยะนี้มีความกดอากาศสูงจากสาธารณรัฐประชาชนจีนแผ่เข้ามาปกคลุมส่งผลให้ภาคเหนือ ตะวันออกเฉียงเหนือ ภาคกลางและภาคตะวันออก มีฝนฟ้าคะนองและฝนตกหนัก อีกทั้งยังมีผลให้อุณหภูมิลดต่ำลง 1 - 3 องศาเซลเซียส โดยต้องเฝ้าระวังสถานการณ์และอันตรายจากฝนฟ้าคะนองและลมกระโชกแรงไปจนถึงวันที่ 11 ตุลาคม 2562 โดยเฉพาะในพื้นที่ภาคใต้ตอนบน ได้แก่ จังหวัดชุมพร ประจวบคีรีขันธ์  เพชรบุรี ภาคตะวันออก จังหวัดชลุบรี ระยอง จันทรบุรี ตราด รวมถึงจังหวัดปราจีนบุรีและสระแก้ว ที่อาจมีกลุ่มฝนจากประเทศเพื่อนบ้าน อย่างไรก็ตาม จากการที่ฝนตกลงมาทำให้สถานการณ์ฝุ่นละออง PM 2.5 ในพื้นที่กรุงเทพมหานครและปริมณฑลคลี่คลายลง ส่งผลให้คุณภาพอากาศดีขึ้น สำหรับในวันที่ 13 ตุลาคมนี้ กรมอุตุนิยมวิทยาจะมีการแถลงข่าวการเริ่มต้นเข้าสู่ฤดูหนาวในพื้นที่ภาคเหนือตอนบนถือเป็นการเริ่มต้นฤดูกาลท่องเที่ยวของประเทศไทย